
Fülöpháza Község Önkormányzat

Képviselő-testületének

2022. december 19. napján
megtartott ülésén felvett
15. számú
J E G Y Z Ő K Ö N Y V E
106-112. (XII.19.) képviselő-testületi határozatok




     16-17. (XII.22.) önkormányzati rendeletek
Fülöpháza, 2022. december 19.
Fülöpháza Község Önkormányzat Képviselő-testülete

J E G Y Z Ő K Ö N Y V

Készült: Fülöpháza Község Önkormányzat Képviselő-testületének 2022. december 19. napján 15:00 órakor megtartott ülésén

Jelen vannak: 
Nagyné Balogh Csilla polgármester 

Juhász István alpolgármester 


Dr. Pogány Károly László képviselő

Molnár Imre képviselő
Igazoltan távol van: Balogh József János képviselő
Tanácskozási joggal meghívott:
Vincze Miklós jegyző


Halcsikné Szabó Ágnes pénzügyi irodavezető

Jegyzőkönyvvezető:
Marton Adrienn kirendeltség-vezető
Nagyné Balogh Csilla polgármester köszöntötte az ülésen megjelenteket és a Képviselő-testület ülését 15:00 órakor megnyitotta. Megállapította, hogy az ülés az SZMSZ-ben foglalt szabályoknak megfelelően került összehívásra és határozatképes, mivel az öt fő képviselő közül 4 fő jelen van. Balogh József János képviselő úr előzetesen jelezte távolmaradását. 
A meghívó alapján az alábbiak szerint tett javaslatot az ülés napirendjére.

Az ülés napirendje:
Napirend: 
Közmeghallgatás
1.) Fülöpháza Község Önkormányzat 2022. évi költségvetésének év végi módosítása
Előadó: Nagyné Balogh Csilla polgármester

2.) Fülöpháza Község Önkormányzata 2023. évi átmeneti gazdálkodásról szóló rendelet megalkotása 
Előadó: Nagyné Balogh Csilla polgármester

3.) Társulási anyag: 

3/a. Kerekegyháza és Térsége Feladatellátó Társulás 2022. évi költségvetésének év végi módosítása

Előadó: Nagyné Balogh Csilla polgármester

3/b. A Kerekegyháza és Térsége Feladatellátó Társulás 2023. évi átmeneti gazdálkodására vonatkozó költségvetési határozat tárgyalása
                    Előadó: Nagyné Balogh Csilla polgármester

4.) Fülöpháza Község Önkormányzata 2023. évi költségvetési, gazdálkodási célkitűzései

Előadó: Nagyné Balogh Csilla polgármester

5.) 2023. évi Belső ellenőrzési terv elfogadása

Előadó: Vincze Miklós jegyző
6.) Hivatali és pályázati beszámoló elfogadása

Előadó: Vincze Miklós jegyző
7.) Egyebek

Felelős: Vincze Miklós jegyző
      Határidő: azonnal

Nagyné Balogh Csilla polgármester: Aki elfogadja a napirendet, kérem, szavazzon.
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


106/2022. (XII.19.) Kt. NORMATÍV határozat 

2022. december 19-én megtartott képviselő-testületi ülés napirendje
Normatív Határozat
Fülöpháza Község Önkormányzat Képviselő-testülete 2022. december 19-i ülésén az alábbi napirendet fogadja el:
Közmeghallgatás
1.) Fülöpháza Község Önkormányzat 2022. évi költségvetésének év végi módosítása
Előadó: Nagyné Balogh Csilla polgármester

2.) Fülöpháza Község Önkormányzata 2023. évi átmeneti gazdálkodásról szóló rendelet megalkotása 
Előadó: Nagyné Balogh Csilla polgármester

3.) Társulási anyag: 

3/a. Kerekegyháza és Térsége Feladatellátó Társulás 2022. évi költségvetésének év végi módosítása

Előadó: Nagyné Balogh Csilla polgármester

3/b. A Kerekegyháza és Térsége Feladatellátó Társulás 2023. évi átmeneti gazdálkodására vonatkozó költségvetési határozat tárgyalása
                    Előadó: Nagyné Balogh Csilla polgármester

4.) Fülöpháza Község Önkormányzata 2023. évi költségvetési, gazdálkodási célkitűzései

Előadó: Nagyné Balogh Csilla polgármester

5.) 2023. évi Belső ellenőrzési terv elfogadása

Előadó: Vincze Miklós jegyző
6.) Hivatali és pályázati beszámoló elfogadása

Előadó: Vincze Miklós jegyző
7.) Egyebek

Felelős: Vincze Miklós jegyző
      Határidő: azonnal

A szabályszerűen meghirdetett közmeghallgatáson nem volt érdeklődő. 

1. napirendi pont:
Fülöpháza Község Önkormányzat 2022. évi költségvetésének év végi módosítása
Nagyné Balogh Csilla polgármester: Az előterjesztésben ismertetett költségvetési változások kerültek átvezetésre. Kérdés, észrevétel van-e? A bizottság tárgyalta-e? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a 2022. évi költségvetés év végi módosításáról szóló rendelet-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül a jegyzőkönyv 1/1 számú melléklete szerinti Fülöpháza Község Önkormányzatának Képviselő-testülete Fülöpháza Község Önkormányzatának 2022. évi költségvetéséről szóló 3/2022. (III. 9.) önkormányzati rendelet módosításáról szóló 16/2022. (XII.22.) önkormányzati rendeletét alkotta.

2. napirendi pont:

Fülöpháza Község Önkormányzata 2023. évi átmeneti gazdálkodásról szóló rendelet megalkotása 
Nagyné Balogh Csilla polgármester: Mindenképpen szükséges az átmeneti gazdálkodási rendelet megalkotása, a szabályszerű gazdálkodás érdekében, míg várhatóan február végén elfogadásra kerül a 2023. évi költségvetésünk.  A bizottság tárgyalta-e?
Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a 2023. évi átmeneti gazdálkodásról szóló rendelet-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül a jegyzőkönyv 2/1 számú melléklete szerinti Fülöpháza Község Önkormányzatának Képviselő-testülete Fülöpháza Község Önkormányzatának 2023. évi átmeneti gazdálkodásáról szóló 17/2022. (XII.22.) önkormányzati rendeletét alkotta.

3. napirendi pont:

TÁRSULÁSI ANYAGOK

3/a. 

Kerekegyháza és Térsége Feladatellátó Társulás 2022. évi költségvetésének év végi módosítása

Nagyné Balogh Csilla polgármester: Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

107/2022. (XII.19.) sz. Kt.

Kerekegyháza és Térsége Feladatellátó Társulás 2022. évi költségvetésének év végi módosítása

H a t á r o z a t

Fülöpháza Község Önkormányzat Képviselő-testülete megtárgyalta, és elfogadja - az előterjesztés mellékletét képező - Kerekegyháza és Térsége Feladatellátó Társulás Társulási Tanácsa 2022.évi költségvetésének év végi módosításáról szóló előterjesztésben foglaltakat.

Felelős:    Nagyné Balogh Csilla polgármester

Határidő: azonnal

3/a. 

A Kerekegyháza és Térsége Feladatellátó Társulás 2023. évi átmeneti gazdálkodására vonatkozó költségvetési határozat tárgyalása
Nagyné Balogh Csilla polgármester: Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

108/2022. (XII.19.) sz. Kt.

A Kerekegyháza és Térsége Feladatellátó Társulás 2023. évi átmeneti gazdálkodására vonatkozó költségvetési határozat tárgyalása

H a t á r o z a t

Fülöpháza Község Önkormányzat Képviselő-testülete megtárgyalta, és elfogadja - az előterjesztés mellékletét képező - Kerekegyháza és Térsége Feladatellátó Társulás Társulási Tanácsa 2023. évi átmeneti gazdálkodásáról szóló előterjesztésben foglaltakat.

Felelős:    Nagyné Balogh Csilla polgármester

Határidő: azonnal

4. napirendi pont: 

Fülöpháza Község Önkormányzata 2023. évi költségvetési, gazdálkodási célkitűzései

Nagyné Balogh Csilla polgármester: Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

109/2022. (XII. 19.) sz. Kt.

Fülöpháza Község Önkormányzat 2023. évi költségvetési, gazdálkodási célkitűzései







Határozat

1./ Fülöpháza Község Önkormányzat Képviselő-testülete Fülöpháza Község Önkormányzat 2023. évi költségvetési, gazdálkodási célkitűzéseivel kapcsolatos előterjesztést elfogadja.

2./ A Képviselő-testület a 2023. évi költségvetéssel kapcsolatban az alábbi célokat határozza meg: 

· pályázati lehetőségek feltárása, igénybevétele az infrastruktúra, és a szolgáltatások fejlesztése érdekében azzal, hogy – a pályázati szabályzatban foglaltakon túl – az önerő biztosításával benyújtandó pályázatok esetében kizárólag az adott költségvetési helyzet ismeretében, a pénzügyi egyensúly fenntartása, és likviditás biztosítása mellett nyújtható be a Képviselő-testület egyedi döntése alapján a fejlesztési alapban rendelkezésre álló előirányzat terhére, 

· TOP-2.1.3-16-BK1-2020-00033 Fülöpháza környezetvédelmi infrastruktúra-fejlesztése pályázat eredményes megvalósítása, szabályszerű elszámolása,
· TOP_Plusz-1.2.3-21-BK1-2022-00012 azonosítószámú „Kossuth utca burkolatfelújítása” pályázat megvalósítása,
· Kvtv. 3. melléklete szerinti belterületi, utak, járdák felújítása pályázat benyújtása,
· az eredményes Magyar Faluprogram községháza felújítása pályázat megvalósítása, és a 2023. évi kiírásokra fejlesztési céljaink megvalósítása érdekében pályázat benyújtása,
· a kötelező önkormányzati feladatok esetében hatékony működés biztosítása, takarékos gazdálkodás a dologi kiadások esetében, zavartalan feladatellátás mellett, különös tekintettel az energiaköltségekre,

· a közszolgáltatások színvonalának fenntartása, 

· hatékony közfoglalkoztatás megszervezése,

· a társulási formában fenntartott Kerekegyházi Bóbita Óvoda hatékony működtetése, 

· külterületi utak folyamatos rendbetétele,

· kátyúzási munkálatok végrehajtása, belterületi, utak, járdák felújítása

· kötelező önkormányzati feladatot ellátó intézmények fejlesztése, felújítása, 

· civilszervezetek, egyházak, és a háziorvosi szolgálat részére működési támogatás biztosítása.

· tűzcsap telepítése.

3./ A Képviselő-testület felkéri a polgármestert és a jegyzőt, hogy a nevezett célok figyelembe vételével kezdje meg a 2023. évi önkormányzati költségvetési tervezéssel kapcsolatos teendőket.

Felelős: Nagyné Balogh Csilla polgármester

               Vincze Miklós jegyző

Határidő: 2023. február 15.

5. napirendi pont:
2023. évi Belső ellenőrzési terv elfogadása

Nagyné Balogh Csilla polgármester: Jövő évben a MFP-FAE/2021 „Felelős állattartás elősegítése” és MFP-ÖTIK/2022 „Önkormányzati tulajdonban lévő ingatlanok fejlesztés -2022. c. pályázatok megvalósításának ellenőrzése lesz, és a „Fülöpháza környezetvédelmi infrastruktúra fejlesztése” pályázat lezárása is ellenőrzésre kerül.
Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a 2023. évi belső ellenőrzési tervről szóló határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

110/2022. (XII.19.) sz. Kt:

Belső-ellenőrzési terv jóváhagyása 2023. évre vonatkozóan

HATÁROZAT
1. Fülöpháza Község Önkormányzatának Képviselő-testülete az Önkormányzat és Intézményei 2023. évi belső ellenőrzési tervét jelen határozat 1. sz. melléklete szerint jóváhagyja. 

Kötelezettséget vállal arra, hogy Fülöpháza Község Önkormányzata a belső ellenőrzés elvégzéséhez szükséges 140.000 Ft/hó díjat – megállapodás közös önkormányzati hivatal alakításáról és fenntartásáról értelmében lakosságszám-arányosan – a 2023. évi költségvetésében biztosítja. 

Felelős:  Nagyné Balogh Csilla polgármester

Határidő: azonnal

2./ A Képviselő-testület felkéri a jegyzőt, hogy a 2023. évi költségvetés összeállításakor jelen döntést vegye figyelembe. 

Felelős:   Vincze Miklós jegyző

Határidő: értelemszerűen

Határozatról értesül:

· érintett intézmények

· irattár

1. sz. melléklet

Fülöpháza Község Önkormányzatának 

Éves belső ellenőrzési terve 2023. 

Fülöpháza Község Önkormányzata a költségvetési szervek belső ellenőrzéséről szóló 370/2011. (XII.31.) Kormányrendelet 30. §-ának megfelelően 2023. évre vonatkozóan az alábbi éves ellenőrzési tervet határozza meg:

1. A tervet megalapozó elemzések, kockázatelemzések

Ezen terv a korábbi években elvégzett ellenőrzések tapasztalatait, az aktuális jogszabályi előírások, helyi szabályzataink és a 2023. évre vonatkozó kockázatelemzés eredményének figyelembevételével készült. 

ELLENŐRZÉSI TERV

Önkormányzat:

Pályázatok ellenőrzése: az Európai Uniós támogatásokkal kapcsolatos szabályzatunk és jogszabályi előírások miatt szükséges az Uniós pályázataink és egyéb támogatások lebonyolításának ellenőrzése. A 200 millió feletti, vagy több évet átfogó Uniós pályázattal kapcsolatosan pedig 2 évente kötelező ellenőrzés van előírva. 

- TOP-2.1.3-16-BK1-2020-00033 „Fülöpháza környezetvédelmi infrastruktúra fejlesztése” c. pályázat lezárásának ellenőrzése

- MFP-FAE/2021 „Felelős állattartás elősegítése” és MFP-ÖTIK/2022 „Önkormányzati tulajdonban lévő ingatlanok fejlesztése – 2022” c. pályázatok megvalósításának ellenőrzése

A közbeszerzésekről szóló törvény 27. §-a értelmében a közbeszerzési belső szabályzatban kell szabályozni a közbeszerzések belső ellenőrzési kötelezettségét. A fentiek alapján javasoljuk, hogy a belső ellenőrzés terjedjen ki a közbeszerzések/beszerzések általános ellenőrzésére, a terv megvalósulására. Javaslat közbeszerzés/beszerzés részletes ellenőrzésére: 

 - 2022. évi Közbeszerzési és Beszerzési Tervben megvalósultak vizsgálata, kiemelve a Közvilágítás-korszerűsítés beszerzési eljárásának ellenőrzése

Támogatások vizsgálata: az átadott pénzeszközök belső ellenőrzése is előírás. Javasoljuk, hogy a Városgazdasági Nkft finanszírozási megállapodása alapján a bérlakásgazdálkodás feladatellátás szabályszerűségét ellenőriztessük. Egyéb támogatottjainkat az utóbbi években szerepeltettük a belső ellenőrzésben. 

Kockázatkezelési szabályzatunk és az elmúlt évek kockázatkezelési dokumentációját figyelembe véve - egyeztetve az intézményvezetőkkel, a jegyzővel, a pénzügyi irodavezetővel – magas kockázatúnak az alábbi területeket értékeltük:

Katona József Művelődési Ház és Könyvtár: 
2022. évi Könyvtári érdekeltségnövelő támogatás felhasználásának, nyilvántartásának ellenőrzése.
Bölcsőde:

Gondozási és étkezési díj nyilvántartások, befizetések ellenőrzése, 2022. év október-november hónapra vonatkozóan.
Óvoda: 

Feladatellátáshoz kapcsolódó mutatószámellenőrzés 2022. októberi statisztika alapján.
HSZK: 

Támogató szolgáltatás számára beszerzésre kerülő új gépjármű beszerzési eljárásának ellenőrzése
Hivatal:

- 2022. évi Népszámlálás pénzügyi lebonyolításának ellenőrzése

- Kerekegyházi Önkormányzati Tűzoltóság és az Önkormányzat közötti 2022. évre vonatkozó  finanszírozási megállapodáshoz kapcsolódó elszámolás ellenőrzése

Jelen ellenőrzési tervbe jellemzően a pénzügyi jellegű kockázatok ellenőrzése került beépítésre.

	Ellenőrzési tervet megalapozó elemzés címe, időpontja
	Ellenőrzési tervet megalapozó kockázatelemzés címe, időpontja

	Kerekegyháza Város Önkormányzatának kockázatelemzése 2023.


	Katona J. Művelődés Ház és Könyvtár 2023. évi kockázatelemzése

2. Ellenőrzési stratégia: Az ellenőr az ellenőrzést a rendelkezésre álló dokumentumok, mintavételes ellenőrzés, interjú, tesztelés módszerével végzi. 

3. Ellenőri kapacitás: Az ellenőrzéseket 1 fő megbízásos jelleggel alkalmazott belső ellenőr végzi.

4. Ellenőrizendő költségvetési szervek:

Az ellenőrzött időszak és az ellenőrzés módszerei a mindenkori ellenőrzési programban, az ellenőrizendő költségvetési szerv vezetőjével való egyeztetés alapján kerül meghatározásra.

Az ellenőrzési jelentés készítésének határideje a mindenkori helyszíni ellenőrzést követő 5. revizori munkanap.

Mivel külsős belső ellenőrünk van, így a jogszabály által előírt továbbképzéseken való részvétel az ő kötelezettsége. Szűcs Tibor ev. belső ellenőr a belső ellenőrzési nyilvántartásban szerepel, a belső ellenőrök számára előírt kötelező képzésen részt vett, ez igazolta.
Belső Ellenőrzési Terv 2023.

6. napirendi pont:

Hivatali és pályázati beszámoló elfogadása

Nagyné Balogh Csilla polgármester: a 2021. évről szóló beszámolót kell most elfogadnunk.
Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

111/2022. (XII.19.) sz. Kt:

Hivatali és pályázati beszámoló elfogadása

Határozat

Fülöpháza Község Önkormányzata Képviselő-testülete a Kerekegyházi Közös Önkormányzati Hivatal 2021. évi munkájáról szóló-, és a 2021. évi pályázati beszámolót elfogadja. 

Felelős: Vincze Miklós

Határidő: azonnal

7. napirendi pont: 
EGYEBEK
7/a. 

MVM tájékoztatás díjemelésről

Nagyné Balogh Csilla polgármester: pénteken megkaptuk az MVM tájékoztató levelét a gáz és áram díjak emelkedéséről. A gáz esetében ez több mint 7-szeres emelkedést jelent, az eddigi 3,099 Ft/MJ helyett 21,215 Ft/MJ lesz. Az áramnál 3,55-szeres az emelkedés mértéke, ott a korábbi 55,01 Ft/kW helyett 196,014 Ft/kW-ra emelkedett. A közvilágításnál a rendszerhasználati díjak emelkedtek. Eddig 44.000 forintot fizettünk erre havonta, most várhatóan 150.000-200.000 forint közötti összeg lesz. 
A hivatalnál eddig 26.000 Ft/hó volt a villanyszámla, ez 86.000 forint lesz, a gáz pedig az eddigi 55.000Ft/hó helyett közel 200.000 forintra emelkedik. Az étkező esetében 17.181 forint volt az utolsó számlánk, ez is megközelítőleg 102.000 forintra fog emelkedni. A Művelődési Háznál a gázelosztói díjat az MVM-nek, míg a kereskedői díjat az E2 Hungary-nek fizetjük, de ott kedvező szerződésünk van. 
Dr. Pogány Károly László képviselő: Ezek a fogyasztások minden hónapban közel azonosak?  
Nagyné Balogh Csilla polgármester: Minden hónapban diktáljuk, és fogyasztás alapján fizetünk. A napelemes használat miatt van az év végén elszámolás, akkor szoktunk visszakapni pénzt. 
Felvetődött, hogy a hivatalt kályhával fűtsük, régebben is azzal volt fűtve, a kémények és a tisztító nyílások is megvannak. 8 KW-os kályhát 69.000 forintért tudnánk beszerezni, fánk pedig van. 
Dr. Pogány Károly László képviselő: a kéményt béleltetni is kell. 

Nagyné Balogh Csilla polgármester: Persze, bélelt lenne a kémény. Így minimálisra csökkenne a gázfogyasztásunk. Sajnos őrületes kiadást jelent a rezsi, muszáj takarékoskodnunk.
Dr. Pogány Károly László képviselő: teljesen egyetértek ezzel, minimumra kell csökkenteni a költségeket. Szén-monoxid érékelőt nem kell beszerezni? 

Nagyné Balogh Csilla polgármester: Ennek utána járok, ,és a tűzoltó kollégáktól megérdeklődöm a feltételeket. 

7/b. 

Ebédlőben a közösségi használat csökkentése

Nagyné Balogh Csilla polgármester: az ebédlő esetében szeretném a testület véleményét kérni, hogyan legyen a továbbiakban a helyi közösségek számára biztosítva? Tudjuk vállalni a megemelkedett rezsi költségeket? Nem szeretném teljesen lezárni, de azt javaslom, hogy január-februárban kétheti gyakorisággal jöjjenek össze a csoportok a jelenlegi heti gyakorlat helyett. 
Dr. Pogány Károly László képviselő: ha nem fogadják el, szálljanak be a rezsi költségekbe. A kétheti javaslat szerintem teljesen korrekt. 
Nagyné Balogh Csilla polgármester: Aki egyetért a javaslattal, kérem szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

112/2022. (XII.19.) sz. Kt.

Iskolai étkező közösségi helyiségként történő hasznosítása

Határozat

Fülöpháza Község Önkormányzata Képviselő-testülete - a 87/2022. (X.27.) Kt. határozatában foglaltak alapján - a helyi közösségek részére a továbbiakban is ingyenesen biztosítja a 6042 Fülöpháza, Petőfi utca 1. szám (hrsz: 6) alatti, az önkormányzat kizárólagos tulajdonát képező általános iskola épületében található étkező helyiséget azzal, hogy 2023. január 1. napjától kétheti gyakorisággal használhatják azt, az Ady Endre Művelődési Ház és Könyvtár energiatakarékossági zárva tartásának időtartama alatt.    

Határidő: azonnal

Felelős: Nagyné Balogh Csilla polgármester

Határozatról értesül: Vincze Miklós jegyző, és általa:

· helyi közösségek 

7.c 

Kossuth Lajos utca felújítása
Nagyné Balogh Csilla polgármester: Nyert a Kossuth Lajos utca burkolat felújítása. Bízom benne, hogy beleférünk majd a költségkeretbe. 
Dr. Pogány Károly László képviselő: ez remek hír, időszerű volt már a felújítás.

Nagyné Balogh Csilla polgármester: a Magyar Faluprogramos pályázatokat talán januárban írják ki, majd végig nézzük a lehetőségeket. 
7.d 

Óvodások meghívása

Nagyné Balogh Csilla polgármester: voltak az ovisok Luca-napozni a hivatalban, és sok szeretettel várják a Képviselő Urakat a holnapi ünnepségre az óvodába. 
Köszönöm Mindenkinek az egész éves munkáját, kívánok új reményeket hozó békés új évet!

Mivel az ülésnek több napirendje, bejelentése, kérdése és hozzászólása nem volt, a polgármester az ülést 15:50 órakor bezárta.

Kmf.
Nagyné Balogh Csilla




             Vincze Miklós


         polgármester

